****

Lumina in viata voastra

***Foaie Parohială editată de Parohia Romano-Catolică Orșova***

***cu sprijinul părintelui paroh Pr. Dr. Davor LUCACELA***

**Nr. 51/2021 din 19.12.2021**

**Din cuprins:**

**Binecuvântată între femei**

**Pag. 2**

**GESTURI, CUVINTE ȘI SIMBOLURI ÎN SFÂNTA LITURGHIE**

**Pag. 3**

**De acolo iese adevărata putere**

**Pag. 6**

**Mișcarea iubirii**

**Pag. 7**

**Crăciunul surorii Faustina**

**Pag. 7**

**Rugăciunea de Crăciun a lui padre Pio**

**Pag. 9**

|  |
| --- |
| „De aceea însuși Domnul vă va de un semn: iată fecioara, va zămisli și va naște un fiu, căruia îi va pune numele „Emanuel.” – Is 7,14 |

**Binecuvântată între femei**

***Duminica 4 din Advent***

**Mă vor binecuvânta toate popoarele!**

Caută cu un respect smerit casa simplă a Mariei din Nazaret. Închină-te locului, unde s-a petrecut cea mai mare minune a istoriei omenirii: aici Dumnezeu a coborât pe pământ și calea sa și-a ales-o sânul curat al fecioarei. Inima Mariei exultă, dar rămâne în tăcere. Deocamdată cunoaște doar o ființă, căreia îi poate împărtăși misterul său. Pleacă la drum la ruda sa, despre care i-a vorbit îngerul mesager, ca să împartă dragostea sa, cu aceia pe care îi iubește. Alătură-te Mariei în pelerinajul său și însoțește-o pe drumul lung, în munții Iudeii. Cântă împreună cu ea psalmii, și cântece spirituale și învață de la ea cum să-l lauzi cel mai bine pe Domnul binefăcător.

Casa Elisabetei vă va întâmpina cu bucurie. Mulțumește-i lui Dumnezeu, că poți fi martorul unei întâlniri atât de frumoase și importante a două femei sfinte, pe care le unește un mister comun. Se îmbrățișează aici o fecioară și o femei vârstnică infertilă[[1]](#footnote-1), a căror sân Domnul l-a binecuvântat în mod miraculos. Puterea lui binevoitoare se manifestă cel mai des acolo, unde oamenii deja nu mai așteaptă nimic. Miracolul în munții Iudeii este confirmarea miracolului din Nazaret. Credința și încrederea ta au nevoie de o mai mare dovadă, *că la Dumnezeu nimic nu este imposibil?[[2]](#footnote-2)*

Oriunde intră Maria, acolo, împreună cu ea intră și harul. A fost suficient, să rostească salutul, și Elisabeta, cu inexprimabilă bucurie a fost umplută de Duhul Sfânt. Conștientizează cu uimire, cât de sublim este acest tabernacol al Preasfintei Treimi, această Fecioară simplă din Nazaret. Nu există un har mai mare pentru om decât să rămână în compania ei. Tocmai Elisabeta îți dă o mărturie, care nu te poate amăgi: din apropierea Mariei s-a bucurat nu doar mama, ci și copilul din sânul ei s-a mișcat de bucurie, că a obținut harul sfințirii.

Mulțumește-i Elisabetei pentru mesajul ei. Este un mesaj pentru toate mamele. Vor cunoaște de aici, cu câtă dragoste privește Dumnezeu viața care se naște în sânul lor. Mama Mântuitorului, care a întreprins un drum atât de lung până în munții Iudeii, va veni cu drag la fiecare dintre ele, ca pentru ea și pentru pruncul ei să fie izvorul bucuriei, a harului și iubirii.

Abandonează-te cu încredere fără margini în mâinile aceleia, care aduce în mod grijuliu Răscumpărătorul. Vino la el cu tot, ce se naște în inima ta. Dacă o vei întâmpina cu brațele deschise ca și Elisabeta, ea va sfinți aceasta cu prezența ei și va umple cu binecuvântarea ei, așa ca și sufletul tău să se miște de bucurie și să se umple de har, care curăță și eliberează. Roagă pe Mama Bunului Sfat, să te învețe arta de a-l aduce sufletelor pe Dumnezeu. Dacă vei manifesta chiar și un interes timid, cu mare bucurie te va primi în școala ei.

Dar și sfânta Elisabeta dorește să fie învățătoarea ta. Este prima cinstitoare a Fecioarei Maria. Ascultă cu smerenie și respect felicitarea ei expresivă. Modul în care o apelează pe Maria, este cel mai bun dintre cele mai bune, pentru că îl rostește însuși Duhul Sfânt. El însuși stabilește, cu ce cuvinte trebuie trebuie să o venereze pe Logodnica și Fiica lui Dumnezeu Tatăl. Gândește-te la aceasta, ori de câte ori vei repeta după Elisabeta lauda Mamei, care este *binecuvântată* și cea dintâi dintre femei și este slava tuturor mamelor oamenilor.


Mama lui Ioan este însă și exemplu de smerenie. Faptul, că are în fața sa o rudă tinerică, care a ajuns la o mai mare însemnătate, nu o face să fie tristă, ci o umple de uimire și recunoștință. Să ții bine minte, cum trebuie făcut sufletul să fie fertil, pentru a putea conștientiza și să aprecieze bine mărimea darurilor și harurilor lui Dumnezeu, pe care le primește. Abia într-o cunoaștere sinceră și smerită, cine este Dumnezeu și Dăruitorul și cine ești tu, o creatură păcătoasă, îți va induce întrebarea: *Cum am meritat asta?* Cum am meritat, că Dumnezeu, care este totul, prin preacurata Fecioară se apleacă și spre mine, care sunt nimic? Cum am meritat, ca Mama Dumnezeului meu este și Mama mea? Cum am meritat, că pot participa la miracolul iubirii, la viața Fiului lui Dumnezeu, care și pentru mine încolțește în preasfântul sân?

Cum am meritat? În niciun fel. Toate acestea, ce se întâmplă aici și se va mai întâmpla, sunt opera neînțeleasă a iubirii lui Dumnezeu. Singurul lucru pe care îl poți face și ce îți va deschide posibilitatea accesului la nemeritatele tezaure ale harului și imensele daruri ale lui Dumnezeu, este să o urmezi cât mai fidel pe Maria, care este *binecuvântată, pentru că a crezut.* Dacă deci vei crede, vei fi martorul și participantul binecuvântat ale miracolelor Duhului Sfânt, care face *ca Fecioara va zămisli și va naște un Fiu[[3]](#footnote-3), și aceia care a fost sterilă, o va face să locuiască ca o mamă fericită[[4]](#footnote-4).* Roagă femeile sfinte pentru o puternică credință, ca și pe sterilitatea ta se poată împlini, *ce ți-a fost spus de Domnul.*

***Sursa: Světlo, nr. 51-52, pag. 3***

**GESTURI, CUVINTE ȘI SIMBOLURI ÎN SFÂNTA LITURGHIE**

ThDr. Jozef Haľko, PhD



**33. Rugăciunea după pregătirea darurilor**

Drag frați și surori,

în evanghelia de azi vedem și percepem cât de sensibil este Isus față de spațiul sfânt, care este destinat rugăciunii și nu suportă, ca să se facă în el orice altceva. Întreaga evanghelie este umplută de efortul lui Isus, ca ucenicii săi, apostolii, însoțitorii lui să se roage. El însuși a fost un exemplu al rugăciunii. Într-un loc citim, că s-a rugat noaptea întreagă și în al loc, că a plecat într-un loc însingurat. El însuși apoi îi îndeamnă pe ucenicii lui, ascultătorii lui, să se închidă în camera lor, în camera inimii lor, în spatele ușilor închise, în ascuns. Isus se roagă și când transpiră sânge pentru păcatele noastre. Simplu, toată viața lui, tot mesajul lui este construit pe: oameni buni rugați-vă, vorbiți cu Dumnezeu, credeți în Dumnezeu și dăruiți-vă lui. Ana Kolesarova, pe care o amintim în această zi 20.11, ca fecioară și mucenică, care și în ultima clipă a vieții, când a unit rugăciune cu jertfa și cu exemplul unei astfel de rugăciuni. Știm, că Ana Kolesarova și toți sfinții și toți mucenicii s-au alimentat cu putere din viața rugăciunii, înainte de toate, din sfânta liturghie.

Noi continuăm în explicarea sfintei liturghii în punctul, când preotul după pregătirea darurilor de jertfă și spălarea mâinilor îndeamnă credincioșii: „Rugați-vă”. Întregul îndemn poate fi în unele locuri exprimat cu cuvintele: „Rugați-vă, ca Dumnezeu să primească jertfa Bisericii sale.” Sau: Rugați-vă, frați și surori, ca jertfa mea și a voastră să fie plăcută lui Dumnezeu, Tatăl atotputernicul.”

Oamenii răspund cu cuvintele: „Să primească jertfa spre slava și mântuirea lumii.” Sau: „Să primească Domnul jertfa din mâinile tale, spre lauda și slava numelui său, spre folosul nostru și al întregii sale sfintei Biserici. (se utilizează în Slovacia și în Roânia).

Să remarcă, că atunci când în textele anterioare preotul vorbește la numărul plural (și la persoana 1.), deci să ne rugăm, îți jertfim. Aici îndemnul se îndreaptă nu să ne rugăm, ci rugați-vă. Pentru a fi clar, că la început, la pregătirea rugăciunii euharistice, preotul vine ca acela, care este printre credincioși și în fața credincioșilor ca ul alt Cristos. Ca un Alter Christus și vorbește în persona Christi, deci se identifică cu Cristos, cu persoana lui Isus Cristos.

Deja nu „să ne rugăm”, te binecuvântăm, ci „rugați-vă”. Și aceasta se confirmă și în a doua parte a îndemnului: „Ca jertfa mea și a voastră să fie plăcută lui Dumnezeu, Tatăl atotputernicul. În preot, Cristos vorbește către Biserica[[5]](#footnote-5) sa și se adresează cu cuvintele frați și surori.

Preotul, celor care se adresează ca frați și surori le spune: „Rugați-vă, pentru ca jertfa mea și a voastră să-i fie plăcută lui Dumnezeu, Tatăl, atotputernicul. În ultima parte a acestui îndemn este cuvântul să-i fie plăcută. Pentru ca jertfa mea și a voastră să-i fie plăcută lui Dumnezeu, Tatăl atotputernicul. Când îi va fi plăcută jertfa noastră lui Dumnezeu, Tatăl atotputernicul? Va fi atunci, când această jertfă va fi trăită în prezența lui Isus. Deci aceasta va fi jertfa lui Isus pe Calvar. Înaintea transsubstanțierii euharistice a pâinii și a vinului, Isus este acela, care se jertfește, așa cum vom auzi în cuvintele transsubstanțierii euharistice.

Deci Dumnezeu își găsește plăcerea îh această jertfă, când va rezona cu cuvintele, care au răsunat de la Dumnezeu Tatăl, la botezul lui Isus: „Acesta este Fiul, meu preaiubit, în care mi-am găsit plăcerea.” Deci jertfa noastră îi va fi plăcut lui Dumnezeu, atâta timp cât este jertfa în timpul sfintei liturghii, jertfa lui Isus Cristos.

Identitatea slujitorului lui Dumnezeu sfințit, a preotului, a preotului consacrat, o exprimă credincioșii prin răspunsul lor: „Să primească Domnul jertfa din mâinile tale, spre lauda și slava numelui său, și în folosul nostru și a întregii sale sfinte Biserici.”

Aici este vorba de acceptarea jertfei Domnului „din mâinile tale” ceea ce este o exprimare cheie. Mâinile desfăcute sunt importante, pentru că prin aceste cuvinte, credincioșii îl recunosc pe preot, confirmă credința lor în faptul, că au în fața lor purtătorul preoției sfinte, care se deosebește de aceia, care doar participă la preoția lui Cristos, prin sacramentul botezului (conf. Catehismului Romano-Catolc art. 263[[6]](#footnote-6)) Printre acești credincioși stă slujitorul lui Dumnezeu consacrat. Acest slujitor are cunoștințe personale și mâini de preot unse.

Este interesant, că, credincioșii nu răspund în general, „să primească Domnul de la tine această jertfă” ci „din mâinile tale”. Se ne oprim o clipă la mâinile preotului, și mai ales la momentul, când episcopul la sfințirea preoților unge noului preot mâinile cu aceste cuvinte: *„Domnul nostru Isus Cristos, pe care Tatăl l-a uns cu Duhul Sfânt și puterea, să te apere și să te întărească, căci trebuie să sfințești omenirea creștină și să slăvești în mijlocul lui jertfa euharistică.”*

În aceste cuvinte, la ungerea mâinilor preoțești, despre care credincioșii spun, „să primească jertfa din mâinile tale”, este cuvântul jertfă, este cuvântul Duhul Sfânt, este cuvântul puterea, și este cuvântul să sfințești omenirea/poporul creștin.

Toate acestea le avem cuprinse în cuvintele anterioare. Aceste text, pe care îl spune episcopul la ungerea mâinilor noului preot, rezonează cu capitolul 10 di Faptele Apostolilor: *„Voi știți, ce s-a petrecut în toată Iudeea, începând din Galileea, după botezul pe care l-a predicat Ioan: cum l-a uns Dumnezeu pe Isus din Nazaret cu Duhul Sfânt și cu putere. Acesta a trecut făcând bine și vindecându-i pe toți cei care erau stăpâniți de diavol, pentru că Dumnezeu era cu el.[[7]](#footnote-7)* Toate aceste importanțe biblice și liturgice, sunt în aceste cuvinte: să primească Domnul din mâinile tale, din mâinile tale preoțești unse, căci tu ești sfințit, preot catolic consacrat, slujitorul lui Dumnezeu.

În ultima parte, credincioșii spun ca Domnul să primească jertfa din mâinile tale. Pentru ce? Pentru slava numelui tău, și spre folosul nostru și al întregii sale sfinte Biserici.

Unirea cuvintelor „spre lauda și slava numelui tău” este inspirată de Scrisoarea sf. apostol Pavel către Efeseni, unde citim „Pentru a se aduce slava bunătății sale sublime, căci prin ea ne dăruiește harul, în iubitul său Fiu”[[8]](#footnote-8). Subliniate, unirea cuvintelor, din nou evocă în ea pe Isus Cristos și harurile sale ca un mare dar, pe care îl primim de la Dumnezeu.

De ce spun credincioșii: „spre lauda și slava numelui său, spre folosul nostru și întregii al sale sfinte Biserici?”

Jertfa este un mare dar. Harul lui Dumnezeu, pe care îl primim pentru folosul comunității adunat în jurul preotului, în jurul altarului la sfânta liturghie, concrete în biserica concretă. Deci, nouă membrilor prezenți ai parohiei. Nici o sfântă liturghie nu este un act particular al unei comunități, ci se derulează ca un act, ca un fapt în toată Biserica catolică universală. Să nu ne ducă în eroare faptul, că în întreaga lume acum se sărbătoresc sute și sute de sfinte liturghii. Căci fiecare sfântă liturghie privește doar o comunitate, care o celebrează, dar o celebrează întreaga Biserică. O celebrează Biserica pe pământ și Biserica în cer. Fiecare sfântă liturghie prin faptul că este jertfa lui Isus Cristos, este ceva absolut superb, sublim, profund și mistic și niciodată nu este vorba doar de o comunitate, ci este vorba de conectarea cu toată Biserica catolică, pe toate palierele ei.

După răsunetul acestor cuvinte urmează rugăciunea asupra darurilor. Textul ei este foarte dens (profund, cuprinzător), ca întotdeauna textul sfintei liturghii are un mare mesaj, și de aceea ne vom ocupa cu el personal (individual).

Mă voi întoarce la ideea primară, cu care am început această prelegere de astăzi. Preafericita Ana Kolesarova, în ultimele clipe ale vieții sale s-a rugat și s-a jertfit. S-a jertfit și s-a rugat. Rostea cuvintele Isus, Maria, Iosif. Numele Isus îl rostim și noi și întotdeauna să avem în gând, că atunci când îl rostim, când ne deschidem prezenței lui Isus, când ne vom ruga în spiritul lui Isus Cristos, așa cum el ne-a învățat, silențios, profund smeriți în inimă și apoi în comun ca și comunitate, apoi aceste cuvinte în sfânta liturghie nu vor mai fi pentru noi doar o exprimare și un text repetat de multe ori, ci ceva, ce este realmente un îndemn personal, pentru fiecare dintre noi. Rugați-vă frați și surori!

Lăudat să fie Domnul nostru, Isus Cristos!

Din sursă 20.11.2020

<https://www.tvlux.sk/archiv/play/modlitba-po-priprave-obetnych-darov>

Cu binecuvântarea predicatorului Mons. Jozef Haľko.

„**De acolo iese adevărata putere”**

***P. Karel Maria Herrer***

Ca cel mai bune ajutor în timpul pastorației și ca brațul prelungit al preotului mi s-a confirmat a fi întotdeauna Legio Mariae.[[9]](#footnote-9) Întotdeauna, când, ca și capelan veneam într-o parohie nouă, primul lucru, pe care îl făceam,j a fost să înființez Legio Mariae. Întotdeauna mă uitam cu atenție la credincioșii din biserică, apoi i-am abordat pe aceia, care mi se păreau corespunzători ca și colaboratori.

Privirea mea s-a oprit asupra unei femei, care arăta în timpul sfintei liturghii o atenție specială, respect și evlavie. Odată după sfânta liturghie i-am adresat întrebarea, dacă ar fi capabilă să lucreze în apostolatul laic, în cadrul parohiei în cadrul, Legio Mariae. Atunci tânăra doamnă, spre marea mea surprindere a recunoscut, că nu e catolică și nici botezată. Părinții ei au fost într-o sectă, în care botezul se atribuia la maturitate. Și pentru că apoi au intervenit evenimentele războiului, la botezul ei nu s-a ajuns.

Atunci am întrebat-o: „De ce veniți la noi la biserică?” La această întrebare am primit un răspuns convingător: „Pentru că simt, că în biserica catolică este prezent Dumnezeu. Bisericile catolice sunt toate pline de Dumnezeu, în timp cele evanghelice sunt goale și reci. Și când preotul ridică acea pâine albă, din aceasta iese o putere specială, pe care o simt.” Nu știa de fapt, ce ridică preotul, că se numește hostia, și nu avea nici cea mai vagă idee despre părțile individuale ale sfintei liturghii.

I-am răspuns: „Dacă așa simțiți, că Dumnezeu este prezent aici, de ce nu vreți să deveniți catolică, ca să-l puteți primi pe Dumnezeu?” Mi-a răspuns: „Nu, eu nu mă simt vrednică să-l primesc pe Dumnezeu.” I-am explicat, că nimeni dintre noi nu este vrednic să-l primească pe Dumnezeu și că și noi, înaintea sfintei împărtășanii lăsăm să iasă la iveală acest lucru,, când ne rugăm: „Doamne nu sunt vrednic…” Că în sfânta spovadă ne putem spăla de păcatele noastre. Că Dumnezeu ni se dăruiește cu bucurie, pentru ca noi să fim viața lui, pentru că vrea să ne primească în viața sa dumnezeiască.

După opt zile a venit realmente și a cerut trecerea ei în, Biserica catolică. Cu bucurie am învățat-o, am pregătit-o pentru botez și prima sfântă împărtășanie și mir.

Apoi am fost relocat la altă parohie și am pierdut-o din ochi.

Nu cu mult timp în urmă, între timp au trecut douăzeci de ani, în piața din mariană din München m-a abordat o tânără doamnă. Repede am recunoscut-o. A fost aceea, pe care atunci am botezat-o. Plină de bucurie mi-a povestit, că merge în fiecare zi la sfânta liturghie și mereu într-un mod aparte simte prezența Domnului, în Preasfântul Sacrament.

Cât de recunoscători lui Dumnezeu trebuie să fim, că aduce la Inima sa prin Preasfântul Sacrament și alți credincioși de alte confesiuni și pe unii nebotezați!

***Sursa: Světlo, nr. 51/2004, pag. 9***

**Mișcarea iubirii**

***Fratele Efraim***

*Fericiți cei milostivi, căci ei vor afla milostivire[[10]](#footnote-10)*. În această propoziție este vorba despre fericirea acelora, care manifestă milostivirea. Ei vor fi *milostiviți*  căci – mai bine spus – *umpluți de milostivire*. Intrăm în mișcarea iubirii și putem participa la ea. Putem să comparăm cu flautul, prin care trece un suflu exterior, trepidează, se pierde în orificiile lui și creează o melodie. Fără acel suflu, care vibrează în el și dispare prin orificiile lui, flautul rămâne doar o țeavă. Nu are niciun sens. Menirea flautului este să redea melodiile, menirea acestei țevi este o muzică frumoasă. Și noi am fost creați după chipul și asemănarea lui Dumnezeu, Dumnezeu este iubire. Dumnezeu nu are iubire. Dumnezeu nu născocește iubirea. Iubirea nu este proprietatea lui, ci ființa lui. Exprimat filozofic – iubirea este esența lui.

Din meditație despre misterul trinitar știm, că iubirea este un ciclu. Dumnezeu este unul în trei persoane, dar aceste persoane au aceiași esență. Este un mare mister, că Unul este în același timp Trei. Când îl vom privi pe Dumnezeu, va înceta să mai fie mister. Va fi pentru noi evident, că Dumnezeu nu este însingurat. Dumnezeu se iubește pe sine însuși. Ce egoist ar fi, dacă s-ar iubi numai pe sine, el este întreit. Și printre aceste persoane există mișcare, care este cu totul analogic acelei mișcări, cum apare în flautul care cântă din suflare, mișcarea vântului, deci respiră, evreiescul *ruah.* Este un ciclu. Și iubirea este muzică, armonie, frumusețea acelui ciclu, între trei persoane ale Treimii.

Știm, că Fiul este renunțarea la sine însuși. Ne spune aceasta Sfânta Scriptură. Oricât ar fi Fiul lui Dumnezeu, a renunțat la sine însuși prin aceea, că a devenit de aceieși natură cu omul. Nu a insistat asupra faptului, că ar fi egal cu Tatăl, egal cu Dumnezeu. Am putea spune, că el renunță, se golește ca un burduf, ca și flautul. Prin aceasta, că a devenit om, a renunțat la ființa sa divină. Cu alte cuvinte: întreaga viața a lui Isus este o mișcare a iubirii. Și vedem, că această mișcare a iubirii își are originea în esență, în aceea, să renunți la tine însuși, să te faci gol. Doar dacă ne dăruim, vom genera o melodie, devenim o ființă dumnezeiască.

Țelul vieții noastre își are originea în schimbarea umanității noastre în dumnezeire. În Cristos Dumnezeu a primit omenirea, pentru ca noi să primim dumnezeirea sa, pentru a putea intra în dumnezeirea sa. Dumnezeu însă, în dumnezeirea sa este Iubire. Și iubirea își are originea în aceea, a te dărui și a te jertfi în mod continuu. Și abia ne dăruim, suntem umpluți. Teologii numeau aceasta *kenose*  în viața interioară a Sfintei Treimi. În sânul lui Dumnezeu este o mișcare perpetuă de dăruire a celorlalți. Tatăl iubește Fiul cu o dragoste desăvârșită. Tatăl se dă, spunem, că Tatăl generează mereu Fiul. Este ceva extrem de frumos, când intrăm în mister, Dumnezeu se dăruiește perpetuu.

Numai Dumnezeu este plinătatea ființei. Noi vedem deci, că plinătatea ființei sale își are originea în iubirea desăvârșită, care este în afara lui, în dragostea, care își găsește fericirea în dăruirea de sine. Cine moare pentru sine, se naște pentru viața veșnică.

***Sursa: Světlo, nr. 51/2004, pag. 14***

**Crăciunul surorii Faustina**

***Sărbătoarea nașterii lui Dumnezeu a fost pentru sora Faustina întotdeauna perioada unei legături spirituale puternice cu Sfânta Familie. În anul 1934 a scris:***

*Ajunul Crăciunului. Dimineața în timpul sfintei liturghii am simțit apropierea lui Dumnezeu, sufletul meu s-a cufundat cu totul în Dumnezeu. În acest timp am auzit cuvintele: „Tu ești locuința mea plăcută, în Tine se odihnește Duhul meu.” (…) În întreaga zi am simțit apropierea lui Dumnezeu într-un mod deosebit, și cu toate că obligațiile nu-mi permiteau întreaga zi să intru nici măcar pentru o clipă în capelă, cu toate acestea nu a existat un moment, în care să nu fiu unită cu Dumnezeu, îl simțeam în mine mai sensibil decât oricând, în alte dăți. (Jurnalul 346).*

În fiecare an, în ziua Nașterii lui Dumnezeu, în ziua Crăciunului primeam de la Isus revelația, care o privea pe ea însăși sau persoanele apropiate. Întotdeauna a fost un cuvânt de asigurare despre iubire lui Dumnezeu și plăcerea lui Dumnezeu. În aceste fel în „misionara Milostivirii lui Dumnezeu” se forma o puternică conștiință, că Dumnezeu respectă pe fiecare om, fără să privească la faptul, cât de mare păcătos este.

Această soră simplă a avut darul de a pătrunde în marile mistere ale credinței. În fiecare an a avut vedenii în timpul sfintei liturghii. În anul 1934 a descris întâlnirea cu Isus astfel:

*În momentul ofertării, pe altarul lui Isus Cristos am văzut frumuseți de neexprimat. Pruncul, o lungă perioadă se uita la toți și întindea mânuțele spre ei. Când s-a ajuns la ridicarea trupului și sângelui lui Cristos, Pruncul nu se uita spre capelă, ci spre cer, și după transsubstanțiere se uita iarăși la noi, dar scurt …*

*În ziua următoare am văzut același lucru, la fel ca și în cea de-a treia zi. Vedenia s-a repetat de-a lungul a trei liturghii. (Jur.346).*

Sfânta, în același timp simțea bucurie, pentru că a fost conștientă, că tocmai de asta a venit Isus: ca să ne răscumpere prin aceea, că el însuși se oferă jertfă, apoi ne face participanți la Trupul său.

În ajun de Crăciun păstra obiceiul frângerii napolitanelor, împreună cu rugăciunea pentru cei apropiați, care nu sunt prezenți și cu care nu se poate vedea la masă. În însemnarea din anul 1935 citim:

*Ieri, înaintea cinei, am mers la capelă, pentru ca la picioarele lui Isus să împart napolitana și cu aceia, care sunt departe și pe care Isus îi iubește nespus de mult, și eu le sunt recunoscătoare pentru aceasta. Când în duhul meu împărțeam acea napolitană cu o anumită persoană, auzeam în suflet aceste cuvinte „…inima lui îmi este cerul pe pământ (Jur. 574).*

În acest an, viziunea la liturghia de la miezul nopții i-a generat o mare bucurie:

*În timpul sfintei liturghii am văzut din nou Pruncul, infinit de frumos, care întindea cu bucurie mânuțele spre mine. După sfânta împărtășanie am auzit aceste cuvinte: „Întotdeauna sunt în inima ta, nu numai în acel moment, când mă primești în sfânta împărtășanie, dar mereu.”*

În altă parte citim răspunsurile lui Isus la întrebarea, de ce și-a ascuns maiestatea și a locuit între oameni:

*Domnul mi-a răspuns: „Fiica mea, iuberea mă conduce și iubirea mă reține. Dacă ai ști, ce merit imens are un singur act al iubirii curate pentru mine, ai muri de bucurie. Îți spun aceasta, pentru ca necontenit să te unești cu mine în dragoste, pentru că acesta este scopul vieții sufletului tău. Acest act își are originea în voință. Să știi că un suflet curat este smerit. Când te umilești și faci ceva în fața maiestății mele, atunci te voi acoperi cu haruri și fac uz de atotputernicia mea, pentru a te ridica (Jur. 576).*

Să învățăm de la Isus, că iubirea nu este sentiment, ci o hotărâre, un act al voinței. Apoi vom înțelege sensul ei și în momentul impedimentelor și goliciunii interioare.

La liturghia de la miezul nopți, în anul 1936, sora Faustina a văzut Sfânta Familie.

*Cu puțin timp înaintea ridicării trupului și sângelui lui Cristos, am văzut-o pe Mama micuțului prunc Isus și bătrânelul Bunic. Preasfânta Mama mi-a spus: „Fiica mea, Faustinu, aici ai cel mai mare tezaur.” Și mi l-a dat pe micuțul Prunc Isus. Când l-am luat în mâinile mele, sufletul meu a simțit o inexplicabilă bucurie, pe care nu sunt capabilă să o descriu.” (Jur. 846[[11]](#footnote-11)).*

Cu un an mai târziu găsim gânduri minunate privind poziția, la care trebuie să ajungă prin muncă spirituală, pentru a accepta voința lui Dumnezeu, care îl privește:

*Ajunul de Crăciun. După sfânta împărtășanie Maica lui Dumnezeu mi-a dat să cunosc grija ei, pe care a avut-o în ceea ce privește Fiul lui Dumnezeu. Dar această grijă a fost umplută de o mireasmă, pe care aș numi-o mai curând desfătare decât grijă. Am înțeles, cum trebuie sufletul meu să primească întreaga voință a lui Dumnezeu. Păcat, că nu știu să descriu, așa cum am cunoscut-o. (Jur. 1437).*

A fost ultimul Crăciun în viața ei. În anul 1938 a murit de tuberculoză.

***Sursa: Světlo, nr. 52-53/2005 pag. 9***

**Rugăciunea de Crăciun a lui padre Pio**

O Duhule Preasfânt, mișcă inima mea, pentru a putea să tremure și să iubească. Dăruiește minții mele lumina, pentru a putea medita despre noblețea marelui mister al iubirii lui Dumnezeu, care a devenit prunc, a aprins focul voinței mele, pentru a-l putea încălzi pe acela, care tremură de frig fiind în fân. Maria, Maica mea, condu-mă în peștera din Betleem și fă-mă, să cufund în meditația acestui eveniment sublim, care s-a petrecut în tăcerea în cea mai lungă și cea mai frumoasă noapte, pe care lumea a văzut-o vreo dată.

De câte ori, l-am alungat pe Acela, care bătea la ușa inimii mele, pentru ca în el să pot avea puterea regelui iubirii, și m-am dedat slăbiciunilor mele josnice! O, cât mi-e de rușine pentru aceasta!

Isuse, meru bogat și milostiv! Iartă-mă! Vino, să te naști din nou în sufletul meu și să rămâi mereu în el. Umple cu cea mai fierbinte iubire inima mea răcită. Aprinde în mine acel foc, pe care l-ai adus pe pământ, când ai venit pe el, pentru ca ard de acest foc să mă jertfesc pe altarul iubirii Tale, ca și jertfă a iubirii, pentru ca Tu să poți să domnești în inima mea, în inimile tuturor, pentru ca în toate și peste toate să poată răsuna acel cântec de laudă, binecuvântare și mulțumire Ție, pentru iubirea, cu care te-ai manifestat în misterul bunătății tale.

***Sursa: Světlo, nr.52-53/2005 pag.9***

**Așteptăm sugestiile, criticile și comentariile Dumneavoastră, la adresa de e-mail:** [**monimex\_f@yahoo.com**](mailto:monimex_f@yahoo.com) **Tel.: 0722 490 485**

***Dacă aveți adresă de e-mail, puteți să o transmiteți și vi se pot trimite pe e-mail aparițiile acestei Foi Parohiale.***

**TOTUL ESTE G R A T U I T!!!**

Traducerea: Iosif Fickl

Corectură: Maria Fickl

1. Compară cu Lc 1,7 [↑](#footnote-ref-1)
2. Lc 1,37 [↑](#footnote-ref-2)
3. Is 7,14 [↑](#footnote-ref-3)
4. Ps 113,9 [↑](#footnote-ref-4)
5. Când scriem Biserica cu B mare, vorbim despre Biserica, trupul mistic a lui Cristos. Când scriem biserica cu b mic atunci este vorba de biserică ca și construcție. În limbile slave există două denumiri: cirkev – ca și Trupul mistic a lui Cristos și kostel – ca și biserica construcție. [↑](#footnote-ref-5)
6. Botezul iartă păcatul strămoşesc, toate păcatele personale şi pedepsele datorate păcatului; face părtaş la viaţa divină trinitară, prin harul sfinţitor; face părtaş la harul îndreptăţirii, care încorporează în Cristos şi în Biserica sa; **face părtaş la preoţia lui Cristos şi constituie fundamentul de comuniune cu toţi creştinii**; dăruieşte virtuţile teologale şi darurile Duhului Sfânt. Cel botezat aparţine pentru totdeauna lui Cristos: de fapt, este însemnat cu sigiliul de neşters al lui Cristos (*caracterul*). 1262‑1274 1279‑1280. Citat din Catehismuil Bisericii Romano-Catolice <https://www.vatican.va/archive/compendium_ccc/documents/archive_2005_compendium-ccc_ro.html> [↑](#footnote-ref-6)
7. Fpt 10,37-38 [↑](#footnote-ref-7)
8. Ef 1,6 [↑](#footnote-ref-8)
9. Organizație laică fondată în anul 1921 în Irlanda de mai mulți laici sub conducerea lui Frank Duff la Dublin sub denumirea de „Comunitatea Maicii Domnului Milostivirii”. Din 1925 ea poartă numele latin „Legio Mariae”. [↑](#footnote-ref-9)
10. Mt 5,7 [↑](#footnote-ref-10)
11. Jur. – este prescurtarea de la Jurnal. Iar cifra aferentă este aliniatul marcat în Jurnalul sfintei Faustina. [↑](#footnote-ref-11)